Salatın
Ağ köynəyə min cür çeşni vurubsan,
Heyranam əlində milə, Salatın.
Cilvələnib nə qarşımda durubsan,
Tərifin sığmayır dilə, Salatın.

O qaş-gözün, ay camalın, ay üzün,
Bir kimsəyə olmaz əsla tay üzün.
Nola bir gələsən bizə pay özün,
Əhdim budur dərdim bilə, Salatın.

Məmmədhüseyn gözlərinin müştaqı,
Bülbül olub gəzər bağçanı, bağı.
Zülfünün qarası, qaşının tağı,
Səda salıb tamam elə, Salatın.
XIX əsrin qoşmaları
Gözəlləmələr